Diari Oficial de la Generalitat Valenciana


Sumari del DOGV 4827, del 25-08-2004 (2004/8451)

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Conselleria de Sanitat i l'Institut de Salut Carles III per a la realització d'un estudi d'investigació de resistències i subtips No-B i recombinants del virus de la immunodeficiència humana en usuaris de drogues per via parenteral i el seu seguiment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4827

Data del DOGV
:   25-08-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8451


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * cooperació administrativa
    * SIDA
    * administració central
    * centre d'investigació
    * toxicomania

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Conselleria de Sanitat i l'Institut de Salut Carles III per a la realització d'un estudi d'investigació de resistències i subtips No-B i recombinants del virus de la immunodeficiència humana en usuaris de drogues per via parenteral i el seu seguiment. [2004/8451]
  
Subscrit, després de la tramitació prèvia reglamentària, entre la Conselleria de Sanitat i l'Institut de Salut Carles III, el 15 de desembre de 2003, un Conveni de col'laboració per a la realització d'un estudi d'investigació de resistències i subtips No-B i recombinants del virus de la immunodeficiència humana en usuaris de drogues per via parenteral i el seu seguiment, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0549/2004, i que figura com a annex d'esta resolució.
  
València, 5 d'agost de 2004. La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL'LABORACIÓ ENTRE LA CONSELLERIA DE SANITAT I L'INSTITUT DE SALUT CARLES III PER A LA REALITZACIÓ D'UN ESTUDI D'INVESTIGACIÓ DE RESISTÈNCIES I SUBTIPS NO-B I RECOMBINANTS DEL VIRUS DE LA IMMUNODEFICIÈNCIA HUMANA EN USUARIS DE DROGUES PER VIA PARENTERAL I EL
  
SEU SEGUIMENT.
  
València, 15 de desembre de 2003
  
REUNITS
  
D'una part, el conseller de Sanitat, Vicente Rambla Momplet, fent ús de les competències atribuïdes per la Llei 5/1983, de 30 de desembre, del Govern Valencià, el Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat i el Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, l'article 54 bis del Text Refós de la Llei de la Hisenda Pública de la Generalitat Valenciana, en el article 21.f de la Llei de Govern Valencià, i facultat expressament per a este acte per acord del Consell de data 28 de novembre de 2003.
  
D'una altra part, el director general de l'Institut de Salut Carles III, Antonio Campos Muñoz, amb número d'identificació fiscal W5056273I, fent ús de les competències atribuïdes pel Reial Decret 10/88 de 8 de gener de 1988, modificat parcialment pel Reial Decret 1893/96 de 2 d'agost, i l'Acord del Consell de Ministres de 3 de juliol de 1998, en el seu nom i representació.
  
EXPOSEN
  
Que la Conselleria de Sanitat, a través de la Direcció General d'Atenció a la Dependència, té entre els seus objectius assegurar una adequada formació especialitzada en matèria de drogodependències i altres trastorns addictius als professionals i a la població general de la Comunitat Valenciana interessada, i també l'impuls d'activitats d'investigació aplicada en matèria de drogodependències, tant des de programes directament concebuts i aplicats per la mateixa administració autonòmica com mitjançant el foment i el finançament d'altres activitats fetes per tercers.
  
Que l'Institut de Salut Carles III, organisme autònom adscrit al Ministeri de Sanitat i Consum, té dins de les seues funcions atribuïdes fomentar i oferir servicis cientificotècnics i investigació de la més alta qualitat, dirigits al Sistema Nacional de Salut i al conjunt de la societat.
  
Que la infecció pel virus de la immunodeficiència humana (VIH) i la síndrome d'immunodeficiència adquirida (sida), constituïxen un problema sociosanitari de primera magnitud en la nostra societat, en el qual estan implicats un nombre significatiu de pacients usuaris de drogues per via intravenosa.
  
Que este virus varia de forma important, la qual cosa condiciona l'aparició i la selecció de resistències als fàrmacs que s'estan usant, així com l'existència de tres grups de virus diferents: M, N i O. Dins del grup M, o principal, hi ha 11 subtips i 13 formes recombinants circulants (CRF), corresponent la CRF14\_BG a un virus descrit per l'Àrea de Patogènia Viral de l'Institut de Salut Carles III a la Comunitat de Galícia, on circula amb incidència creixent. D'altra banda, en estudis preliminars hem descrit la presència a la Comunitat Valenciana de diverses soques de subtips no-B i formes recombinants.
  
L'ús compartit de material d'injecció entre pacients VIH +, usuaris de drogues intravenoses, pot afavorir la difusió de formes recombinants i subtips no-B. D'altra banda, la presència de nombrosos recombinants únics suggerix la possibilitat de l'existència de superinfeccions o reinfeccions per distints subtips.
  
Per tot això, es considera necessària la realització d'un estudi que descriga quina és la situació actual en els pacients usuaris de drogues intravenoses tractats i no tractats, a fi de conéixer la prevalença de resistències enfront dels antiretrovirals al VIH-1 i la difusió dels nous casos de subtips no-B i formes recombinants intersubtip entre este grup de població i poder estudiar la possibilitat de reinfeccions o superinfeccions en alguns d'estos casos.
  
En atenció de totes estes consideracions, les parts establixen el present conveni de col'laboració d'acord amb les següents
  
CLÀUSULES
  
Primera. Objecte del conveni
  
La finalitat del present conveni de col'laboració és la realització per part de l'Institut de Salut Carles III d'un estudi d'investigació per a conéixer la prevalença de resistències contra els antiretrovirals al VIH-1 i la circulació de subtips distints al B a la Comunitat Valenciana entre pacients usuaris de drogues per via intravenosa, tractats i no tractats, i fer a més la seqüenciació completa del genoma de les noves formes recombinants detectades.
  
Segona. Obligacions de les parts
  
La Conselleria de Sanitat, a través de la Direcció General d'Atenció a la Dependència es compromet a:
  
a) L'enviament de 200 mostres des dels Centres d'Atenció al Drogodependent (UCA) participants en l'estudi a l'Àrea de Patogènia Viral del Centre Nacional de Microbiologia de l'Institut de Salut Carles III.
  
b) Fer la coordinació i transmissió d'informació entre l'Institut de Salut Carles III i les UCA participants en l'estudi.
  
c) Fer menció de la col'laboració amb l'Institut de Salut Carles III quan es faça ús públic de les dades provinents de l'estudi.
  
L'Institut de Salut Carles III es compromet a la realització de les activitats següents:
  
a) Recepció en el Centre Nacional de Microbiologia (Àrea de Patogènia Viral) de les mostres enviades des de la Comunitat Valenciana i de les seues dades corresponents.
  
b) Realització de les proves de detecció de resistències-caracterització de subtips entre pacients usuaris de drogues per via intravenosa.
  
c) Formar en les tècniques usades en l'estudi de professionals de la Comunitat Valenciana, si açò ho sol'licita, en el laboratori de referència.
  
d) Entrega de l'estudi a la Comunitat Valenciana, Direcció General d'Atenció a la Dependència.
  
Quarta. Seguiment de l'execució del conveni
  
Per a l'aplicació, seguiment i interpretació del present conveni, es crearà una comissió mixta, integrada pels membres següents:
  
Per l'Institut de Salut Carles III:
  
- Rafael Nájera Morrondo, cap de l'Àrea de Patogènia Viral. Centre Nacional de Microbiologia.
  
- Lucía Pérez Ávarez, cap de la Secció de Patogènia Viral. Centre Nacional de Microbiologia
  
Per la Conselleria de Sanitat:
  
- Bartolomé Pérez Gálvez, director general d'Atenció a la Dependència de la Generalitat Valenciana.
  
- Miguel Castellano Gómez, cap de la Secció d'Estudis i Investigació de la Direcció General d'Atenció a la Dependència.
  
Cinquena. Aportació econòmica de la conselleria
  
Per al finançament del present conveni, la Conselleria de Sanitat de la Generalitat Valenciana destinarà la quantitat màxima de díhuit mil (18.000) euros, a càrrec de l'aplicació pressupostària 67.49.471.47.606.81, dels pressuposts de la Generalitat Valenciana per a l'exercici 2003.
  
Sisena. Forma de pagament
  
L'ordenació del pagament de la quantitat de 18.000 euros, aportada per la Conselleria de Sanitat, es farà contra la presentació de les factures, emeses d'acord amb el que establix la normativa vigent, corresponents al treball efectivament realitzat, les quals seran conformades per la Direcció General d'Atenció a la Dependència.
  
Setena. Relacions contractuals
  
La subscripció del present conveni no comporta cap relació contractual entre la Conselleria de Sanitat i els professionals que facen les activitats objecte del conveni, de manera que no se li podrà exigir cap responsabilitat, ni directa ni subsidiària, pels actes o fets succeïts en l'aplicació del conveni.
  
Huitena. Confidencialitat
  
El personal de l'institut participant en este conveni observarà confidencialitat sobre tota aquella informació de la conselleria que haja d'utilitzar en el desplegament de l'activitat objecte del conveni, llevat que este organisme decidira el contrari o eixes informacions foren de domini públic.
  
Novena. Resolució del conveni
  
L'incompliment de les obligacions per qualsevol de les parts donarà lloc a la resolució del conveni, d'acord amb el que disposa el Codi Civil.
  
Les parts, en qualsevol moment, podran resoldre el conveni mitjançant un preavís per escrit que n'expose les causes i, d'acord amb l'altra part, amb anticipació de dos mesos a la data en què la resolució haguera de tindre efecte.
  
En cas de resolució, les parts acordaran mútuament les compensacions a què hi haguera lloc en relació amb els compromisos existents en el moment de la resolució, així com l'ús dels coneixements adquirits fins llavors. En qualsevol cas, s'abonaran a l'institut totes les despeses efectuades i compromeses en ferm fins a la data de resolució.
  
Deu. Duració del conveni, revisió i pròrroga
  
La duració del present conveni coincidirà amb l'exercici pressupostari de 2003, i es pot prorrogar de forma expressa i amb anterioritat a la finalització de la vigència per acord d'ambdues parts, amb l'actualització de les obligacions contretes i del finançament del conveni.
  
En tot cas, l'eficàcia de la pròrroga quedarà condicionada a l'existència de crèdit adequat i suficient en el pressupost a càrrec del qual es finançarà.
  
I, en prova de conformitat, es firma el present conveni en exemplar triplicat, en el lloc i data anteriorment indicats
  
Per la Conselleria de Sanitat: Vicente Rambla Momplet.
  
Per l'Institut de Salut Carles III: Antonio Campos Muñoz.